રક્ષા મંત્રાલય દ્વારા અપાયેલા આંકડાઓ અનુસાર જાન્યુઆરી 2014થી માર્ચ 2017 દર 3 દિવસે સેનાની ત્રણેય પાંખોના જવાનોમાંથી 1 જવાન આત્મહત્યા કરે છે. આત્મહત્યા કરતા જવાનોમાં વધારે સંખ્યા આર્મીની છે. આ સમયગાળાના કુલ 1,185 દિવસોમાં 348 સશસ્ત્ર બળોના કર્મચારીઓએ ડ્યુટી પર જ આપઘાત કરી લીધો છે. ખાસ કરીને જમ્મુ-કાશ્મીરના આતંકવાદી વિસ્તારો અને ઉત્તર-પૂર્વના કેટલાંક વિસ્તારોમાં લાંબા સમયથી ફરજ બજાવી રહેલા જવાનોમાં આત્મહત્યાના બનાવો વધી રહ્યા છે.